Geen verhoging vir Zuma en kieAdjunkpresident Cyril Ramaphosa (links) en pres. Jacob Zuma (regs) (21 Mei 2014) Foto: GCIS Pres. Jacob Zuma het Dinsdag die jaarlikse salarisaanbevelings vir staatsamptenare goedgekeur. Die Onafhanklike Kommissie op die Besoldiging van Openbare Ampsbekleërs het aanbeveel dat daar geen salarisaanpassing gedoen moet word vir die volgende staatsamptenare vir 2016/17 nie: – alle lede van die nasionale uitvoerende raad (die president, adjunkpresident, ministers en adjunkministers) – alle lede van die nasionale parlement – alle lede van die provinsiale uitvoerende komitee en wetgewer – alle regters – plaaslike regering: posisies van uitvoerende burgemesters tot sweep – tradisionele leierskap: posisie van die koning/koningin tot voltydse adjunkvoorsitter van die provinsiale huis van tradisionele leiers Die kommissie het ook ŉ 4%-lewenskoste-aanpassing aanbeveel tot die salarisse van plaaslike regering: munisipale raadslede en 6% vir alle landdroste en van voltydse lede van die nasionale huis van tradisionele leiers tot hoofmanne/vroue en ŉ toelating vir alle lede van die nasionale huis van tradisionele leiers en provinsiale huis van tradisionele leiers. Salarisse en toelatings van verskillende kategorieë vir staatsamptenare word deur die president bepaal nadat hy, onder andere, die kommissie se aanbevelings in ag geneem het. Bongani Ngqulunga, woordvoerder van die presidensie, het in ŉ verklaring bevestig Zuma het die kommissie se aanbevelings vir 2016/17 aanvaar.